مرکزی قهرمان ماراش اولان 7،7 و 7،6 شدتینده زلز‌له‌لرده بو آنا قدر حیاتینی ایتیرن‌لرین سایی 5894-ا یوکسلیب.
جمهور باشقانی یاردیمجیسی فواد اوکتای فوریه‌نین 6-دا باش وئرن قهرمان ماراش مرکزلی زلز‌له‌لرده 5894 نفرین حیاتینی ایتیردیگینی، 34.810 نفرین ایسه یارالاندیغینی آچیقلاییب.
داغیلان بینا‌لارین سایی‌نین 5775، داغینتی‌لار آلتیندان خلاص ائدیلن‌لرین ایسه تخمینن 8 مین اولدوغونو دئین فواد اوکتای بیلدیریب: "آختاریش- قورتارما فعالیت‌لریمیز داوام ائدیر. داغینتی‌لار آلتیندا قالان سون وطنداشا چاتانا قدر بو سعی‌لر سوره‌جک. بوتون بؤلمه‌لردن عمومی‌لیکده 60 مین 218 آدام بو ایشلرله باغلی چالیشیر".
تورکیه قیزیل آی جمعیتی طرفیندن ایلک اولا‌راق زلز‌له بؤلگه‌لرینه گؤندریلن 10 مین نفرلیک چادیرلار قورولوب. بؤلگه‌یه آیریلمیش آختاریش-قورتارما هئیتی‌نین سایی 25 مین 693، نقلیات واسیطه‌لری 360، تیکینتی تئکنیکاسی‌نین سایی ایسه 3361-دیر.
